Rahvastikuminister: rahvastikuregistri andmete õigsuse tagamiseks on igaühe panus oluline
#000002
„Kriisi ajal, kus erinevad ametkonnad inimestega kontakteeruma peavad, on äärmiselt vajalik, et inimesed kontrolliksid ja esitaksid rahvastikuregistrisse õiged andmed. Et see veelgi lihtsamaks teha, on lisandud rahvastikuregistris uued e-teenused oma andmetes leitud veast teavitamiseks. Rahvastikuregistri andmed tuginevad kontaktandmete osas inimeste endi esitatud andmetele, mistõttu on iga inimese enda panus nende andmete kaasaegsetena hoidmisel ülioluline,” selgitas rahvastikuminister Riina Solman.
#000004
Eilsest on portaalis rahvastikuregister.ee võimalik teavitada leitud veast ja paluda vajadusel abi andmete leidmiseks ja parandamiseks. Lisaks on värsketel lapsevanematel võimalik lapsele nime valides kontrollida valitud nime sobivust juba enne sünni registreerimist.
#000005
Rahvastikuminister selgitas, et vastsündinule nime panemisel kontrollivad perekonnaseisuametnikud nime vastavust seadusele. „Ametnikel tuleb tööalaselt ikka ette, et vanemate valitud nimi ei vasta nimeseaduse normidele. Lapse nime valik on lapsevanematele tähtis otsus. Samal ajal on aga vaja nime valikul kinni pidada nimeseaduse nõuetest, mis on kehtestatud peamiselt selleks, et liig lennuka nimevaliku tõttu lapsed hiljem kannatama ei peaks. Uus rahvastikuregistri e-teenus hõlbustab ja kiirendab oluliselt valitud nimele tagasiside saamist, et vajadusel seda parandada,“ ütles Solman.
#000006
E-rahvastikuregistris saab esitada sünni ja elukoha registreerimise avaldusi ning kontrollida isiku surma fakti, samuti on võimalik üle vaadata ja muuta oma meiliaadressi, telefoni ja teisi elukoha aadresse (lisa-aadresse). Rahvastikuregistri e-keskkonna järgmised teenused valmivad järk-järgult 2020. aasta jooksul, nt perekonnasündmuse tõendi tellimine ja omaniku eluruumi registreeritud isikute päring, mille abil on ruumi omanikul võimalik elukohaandmete lõpetamiseks esitada avaldus nende kohta, kes ei kasuta tema eluruumi oma elukohana.
#000007
Rahvastikuminister vastutab rahvastiku- ja perepoliitika kujundamise, üleilmse eestluse edendamise, rahvastikutoimingute koordineerimise, uussisserändajate kohanemise ning usuasjade ja kodanikuühiskonna arengu eest. Rahvastikuministri eesmärgiks on rahvastiku kestlikkus ja areng. Riina Solman on rahvastikuminister alates 29.04.2019
#000009
Isamaa esimees: Riigikogu peab kogunema erakorraliselt
#000012
Kui olukord lähinädalatel ei parane, tõstab valitsus lauale karmid piirangud
#000013
Isamaa suvepäev tõotab tulla rahvarohke
#000017
Reinsalu: Alli Rutto kodakondsusküsimust on võimalik lahendada seaduse tervemõistusliku kohaldamisega
#000018
Kontakt Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000020
Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000021